11. ฐานะการเงินและผลการดำเนินงาน

11.1 งบการเงิน

11.1.1 สรุปรายงานการสอบบัญชี

  ในปี 2550 – ปี 2552 ผู้สอบบัญชีได้แสดงความเห็นอย่างไม่มีเงื่อนไขต่องบการเงินของบริษัท
  โดยสรุปดังนี้

  งบการเงินนี้ได้แสดงฐานะการเงิน ผลการดำเนินงาน และกระแสเงินสด
  สำหรับปีสิ้นสุดวันเดียวกันของบริษัทและบริษัทย่อย และงบการเงินเฉพาะของบริษัท
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ผู้สอบบัญชีของบริษัทฯและบริษัทย่อยมีรายละเอียดดังนี้

  บริษัทหลักทรัพย์ซีมิโก้ จำกัด (มหาชน) รอบบัญชีปี 2550

  บริษัทหลักทรัพย์จัดการกองทุน ซีมิโก้ ไนท์ ฟันด์ แมเนจเม้นท์ จำกัด รอบบัญชีปี 2550

  บริษัทหลักทรัพย์จัดการกองทุนรวม ซีมิโก้ จำกัด รอบบัญชีปี 2550

  ตรวจสอบโดยผู้สอบบัญชีจากบริษัท ไพร้ซวอเตอร์เฮาส์คูเปอร์ส เอบีเอเอส จำกัด โดยนายบุญมี
  งดงามวงศ์ ผู้สอบบัญชีรับอนุญาต เลขที่ 3673

  บริษัทซีมิโก้ ดีริเวทีฟ จำกัด รอบบัญชีตั้งแต่วันที่ 1 มกราคม 2550 - 13 ธันวาคม 2550
  (วันจดทะเบียนเลิกบริษัท) ตรวจสอบโดยผู้สอบบัญชีจากบริษัทสอบบัญชีธรรมนิติ จำกัด
  โดยนางสาวจันทรา ว่องศรีอุดมพร ผู้สอบบัญชีรับอนุญาต เลขที่ 4996

  บริษัทหลักทรัพย์ซีมิโก้ จำกัด (มหาชน) และบริษัทหลักทรัพย์จัดการกองทุนรวม ซีมิโก้ จำกัด
  รอบบัญชีปี 2551 - 2552 ตรวจสอบโดยผู้สอบบัญชีจากบริษัท ดีลอยท์ ทู้ช โธมัทสุ ไชยยศ
  สอบบัญชี จำกัด โดย ดร. ศุภมิตร เตชะมนตรีกุล ผู้สอบบัญชีรับอนุญาต เลขที่ 3356

  งบการเงินรวมสำหรับปีสิ้นสุดวันที่ 31 ธันวาคม 2550 ได้รวมรายการของบริษัทและบริษัทย่อย 2
  บริษัท ซึ่งประกอบด้วย บริษัทหลักทรัพย์จัดการกองทุนรวม ซีมิโก้ จำกัด และ
  บริษัทหลักทรัพย์จัดการกองทุน ซีมิโก้ ไนท์ ฟันด์ แมเนจเม้นท์ จำกัด ซึ่งบริษัทถือหุ้นอยู่ร้อยละ
  100 และร้อยละ 51 ตามลำดับ นอกจากนี้ งบดุลรวม ณ 31 ธันวาคม 2550
  ไม่ได้รวมรายการของบริษัท ซีมิโก้ ดีริเวทีฟ จำกัด ซึ่งบริษัทเคยถือหุ้นอยู่ร้อยละ 51
  เนื่องจากบริษัทดังกล่าวได้จดทะเบียนเลิกกิจการกับกระทรวงพาณิชย์เมื่อวันที่ 13 ธันวาคม 2550
  อย่างไรก็ตามงบกำไรขาดทุนรวมได้รวมงบกำไรขาดทุนของบริษัทดังกล่าวตั้งแต่วันที่ 1 มกราคม
  2550 จนถึงวันที่ 13 ธันวาคม 2550(วันที่จดทะเบียนเลิกกิจการ)

  งบการเงินรวมสำหรับปีสิ้นสุดวันที่ 31 ธันวาคม 2551 และ 2552
  ได้รวมรายการของบริษัทและบริษัทย่อยคือบริษัทหลักทรัพย์จัดการกองทุนรวม ซีมิโก้ จำกัด
  ซึ่งบริษัทถือหุ้นอยู่ร้อยละ 100
  และได้รวมส่วนได้เสียในบริษัทร่วมซึ่งได้มาจากงบการเงินของบริษัทหลักทรัพย์ เคที ซีมิโก้ จำกัด
  (เดิมชื่อ “บริษัทหลักทรัพย์ เคทีบี จำกัด” ซึ่งได้เปลี่ยนชื่อบริษัทตั้งแต่วันที่ 1 เมษายน 2552)
  โดยบริษัทถือหุ้นร้อยละ 48.81 ในปี 2551 และร้อยละ 49.45 ในปี 2552
  ทั้งนี้งบการเงินรวมดังกล่าวไม่ได้รวมรายการของบริษัทหลักทรัพย์จัดการกองทุน ซีมิโก้ ไนท์ ฟันด์
  แมเนจเม้นท์ จำกัด เนื่องจากบริษัทได้ขายเงินลงทุนในบริษัทย่อยดังกล่าวทั้งหมดเมื่อวันที่ 26
  พฤษภาคม 2551 จำนวน 1,020,000 หุ้นให้แก่ Focus Engineering and Construction
  Public Company Limited, Indigo Real Estate Company Limited และ Perasia
  (Thailand) Limited จำนวน 200,000 หุ้น, 400,000 หุ้น และ 420,000 หุ้น ตามลำดับ
  ในราคาตามมูลค่าที่ตราไว้ 10 บาทต่อหุ้น
  โดยที่ผู้ซื้อทุกรายไม่ได้เป็นบริษัทที่เกี่ยวโยงกันกับบริษัทฯแต่อย่างใด

  บริษัทได้ร่วมลงทุนเพื่อพัฒนาธุรกิจหลักทรัพย์กับธนาคารกรุงไทย จำกัด (มหาชน)
  โดยกำหนดให้บริษัทหลักทรัพย์ เคที ซีมิโก้ จำกัด เป็นบริษัทร่วมทุน ต่อมาเมื่อวันที่ 31 มีนาคม
  2552 บริษัทได้ลงนามในสัญญาผู้ถือหุ้นกับธนาคารกรุงไทย จำกัด (มหาชน)
  และลงนามในสัญญาโอนสินทรัพย์กับบริษัทหลักทรัพย์ เคที ซีมิโก้ จำกัด

  เมื่อวันที่ 1 พฤษภาคม 2552 บริษัทได้โอนธุรกิจและลูกหนี้ธุรกิจหลักทรัพย์ประเภทบัญชีมาร์จิ้น
  ของบริษัทให้แก่บริษัทหลักทรัพย์ เคที ซีมิโก้ จำกัด
  และบริษัทได้รับอนุญาตให้หยุดดำเนินธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวจากสำนักงานคณะกรรมการกำกับหลักทรัพย์และตลาดหลักทรัพย์ตั้งแต่วันที่
  1 พฤษภาคม 2552 อย่างไรก็ตามบริษัทยังคงสถานะเป็นบริษัทหลักทรัพย์จดทะเบียน
  โดยธุรกรรมส่วนใหญ่จะเป็นการลงทุนและการประกอบธุรกิจหลักทรัพย์ที่ไม่เป็นการแข่งขันกับบริษัทหลักทรัพย์
  เคที ซีมิโก้ จำกัด

  ในไตรมาสที่สองปี 2552 บริษัทหลักทรัพย์ เคที ซีมิโก้ จำกัด (“บริษัทร่วม”)
  ได้เปลี่ยนแปลงนโยบายการบัญชีเกี่ยวกับภาษีเงินได้จากเดิมบันทึกตามเกณฑ์คงค้างโดยคำนวณจากกำไรสุทธิเพื่อเสียภาษีประจำปี
  มาเป็นวิธีภาษีเงินได้รอการตัดบัญชี และหยุดตัดจำหน่ายค่าใบอนุญาตการจัดจำหน่ายหลักทรัพย์
  เพื่อให้เป็นไปตามมาตรฐานการบัญชีฉบับที่ 51 เรื่อง”สินทรัพย์ไม่มีตัวตน”
  ซึ่งกำหนดให้สินทรัพย์ไม่มีตัวตนที่มีอายุการให้ประโยชน์ไม่ทราบแน่นอนต้องมีการทดสอบการด้อยค่าเป็นประจำทุกปีและไม่อนุญาตให้มีการตัดจำหน่าย
  โดยมาตรฐานการบัญชีฉบับดังกล่าวให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่
  1 มกราคม 2551
  บริษัทร่วมจึงต้องปรับย้อนหลังงบการเงินโดยถือเสมือนว่าบริษัทร่วมไม่ได้ตัดจำหน่ายค่าใบอนุญาตการจัดจำหน่ายหลักทรัพย์ดังกล่าวมาตั้งแต่วันที่
  1 มกราคม 2551 ทำให้งบการเงินรวมสำหรับปีสิ้นสุดวันที่ 31 ธันวาคม 2551
  ที่นำมาแสดงเปรียบเทียบได้มีการปรับปรุงย้อนหลัง

  ค่าตอบแทนของผู้สอบบัญชี

  1. ค่าตอบแทนจากการสอบบัญชี (audit fee)

  บริษัทฯและบริษัทย่อย (บริษัทหลักทรัพย์จัดการกองทุนรวม ซีมิโก้ จำกัด)
  จ่ายค่าตอบแทนการสอบบัญชีให้แก่บริษัท ดีลอยท์ ทู้ช โธมัทสุ ไชยยศ สอบบัญชี จำกัด
  ในรอบปีบัญชี 2552 เป็นจำนวนเงิน 1,130,000 บาท และ 250,000 บาทตามลำดับ

  2.ค่าบริการอื่น (non-audit fee)

  บริษัทฯ
  จ่ายค่าตอบแทนการเป็นที่ปรึกษาทางการเงินอิสระในเรื่องการโอนธุรกิจของบริษัทฯให้บริษัทหลักทรัพย์
  เคที ซีมิโก้ จำกัด ให้แก่ บริษัทดีลอยท์ ทู้ช โธมัทสุ ไชยยศ ที่ปรึกษา จำกัดในปี 2552
  เป็นจำนวนเงิน 620,000 บาท

11.1.2 ตารางสรุปงบการเงิน

[]

[]

[]

[]

[]

[]

11.2 คำอธิบายและการวิเคราะห์ของฝ่ายจัดการ

1. ภาพรวมของผลการดำเนินงานในปี 2552 สิ้นสุดวันที่ 31 ธันวาคม 2552

  จากการที่บริษัทหลักทรัพย์ ซีมิโก้ จำกัด (มหาชน) (“บริษัท”)
  ได้ทำการปรับโครงสร้างการดำเนินธุรกิจโดยโอนธุรกิจหลักทรัพย์ไปยังบริษัทหลักทรัพย์ เคที
  ซีมิโก้ จำกัด (“ เคที ซีมิโก้”) ซึ่งเป็นบริษัทร่วม ในวันที่ 1 พฤษภาคม
  2552และได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวตั้งแต่นั้นมามีผลให้บริษัทและบริษัทย่อยมีกำไรสุทธิในปี
  2552 จำนวน 17 ล้านบาท เปรียบเทียบกับปีก่อนซึ่งมีผลขาดทุนสุทธิ 160 ล้านบาท
  ทั้งนี้เป็นผลการดำเนินงานจากธุรกิจหลักทรัพย์ตามปกติของบริษัทเพียงสี่เดือนแรกคือ
  เดือนมกราคม – เมษายน 2552 และตั้งแต่เดือนพฤษภาคม – ธันวาคม 2552
  การดำเนินธุรกิจหลักทรัพย์อยู่ภายใต้การดำเนินงานของ บริษัทหลักทรัพย์ เคที ซีมิโก้ จำกัด

  ผลการดำเนินงานของบริษัทและบริษัทย่อยในปี 2552 เกิดจากรายได้ธุรกิจหลักทรัพย์สุทธิ 175
  ล้านบาท รับรู้ส่วนแบ่งผลกำไรในบริษัทร่วมตามวิธีส่วนได้เสีย 57 ล้านบาท และ
  รับรู้กำไรจากการโอนสินทรัพย์และธุรกิจให้บริษัทร่วม 132 ล้านบาท
  ในขณะเดียวกันบริษัทมีค่าใช้จ่ายจากการดำเนินงาน 358
  ล้านบาทซึ่งส่วนหนึ่งเป็นค่าใช้จ่ายที่สืบเนื่องจากการโอนธุรกิจ เช่น
  ค่าตอบแทนพิเศษและเงินชดเชยพนักงาน
  ตลอดจนค่าที่ปรึกษากฎหมายในการปรับโครงสร้างและโอนธุรกิจ และบันทึกรายได้ภาษีเงินได้ 11
  ล้านบาท ส่งผลให้บริษัทมีกำไรสุทธิในปี 2552 จำนวน 17 ล้านบาท

  ในช่วงเดือนมกราคม – เมษายน 2552 บริษัท
  มีส่วนแบ่งการตลาดสำหรับการซื้อขายหลักทรัพย์ในตลาดหลักทรัพย์ร้อยละ 5.44
  โดยมีปริมาณการซื้อขายหลักทรัพย์สูงสุดเป็นอันดับที่ 4 ในจำนวนบริษัทหลักทรัพย์ทั้งหมด 38 แห่ง
  ในช่วงเดือนพฤษภาคม – ธันวาคม 2552 ส่วนแบ่งการตลาดสำหรับการซื้อขายหลักทรัพย์ภายใต้
  เคที ซีมิโก้ เท่ากับร้อยละ 6.49 มีปริมาณการซื้อขายหลักทรัพย์สูงสุดเป็นอันดับที่ 2

  สำหรับตลาดอนุพันธ์ บริษัทมีส่วนแบ่งการตลาดร้อยละ 2.91
  โดยมีปริมาณการซื้อขายสัญญาซื้อขายล่วงหน้าเป็นอันดับที่ 11 ในจำนวนบริษัทนายหน้าทั้งหมด 40
  แห่ง และในช่วงเดือนพฤษภาคม – ธันวาคม 2552
  ส่วนแบ่งการตลาดสำหรับการซื้อขายสัญญาซื้อขายล่วงหน้าภายใต้ เคที ซีมิโก้ เท่ากับร้อยละ
  3.58 มีปริมาณการซื้อขายเป็นอันดับที่ 8

ปัจจัยหลักที่ส่งผลกระทบต่อผลการดำเนินงานของบริษัทในปี 2552

  ในปี 2552 ตลาดหลักทรัพย์แห่งประเทศไทยปรับตัวดีขึ้นเริ่มตั้งแต่ไตรมาสที่สองเป็นต้นไป
  ปริมาณการซื้อขายหลักทรัพย์เฉลี่ยต่อวันในตลาดหลักทรัพย์และตลาดเอ็มเอไอ เพิ่มขึ้นจาก 16.12
  พันล้านบาทในปี 2551 เป็น 18.23 พันล้านบาทในปี 2552 หรือเพิ่มขึ้นร้อยละ 13.08
  ปัจจัยหลักที่ส่งผลให้ราคาหลักทรัพย์ในตลาดหลักทรัพย์ปรับตัวสูงขึ้นเนื่องมาจากการฟื้นตัวของเศรษฐกิจและผลประกอบการของบริษัทจดทะเบียนที่ปรับตัวดีขึ้นจากจุดต่ำสุดในไตรมาสที่สี่ปี
  2551

ธุรกิจหลักทรัพย์โดยรวม

-   ดัชนีตลาดหลักทรัพย์แห่งประเทศไทย ปี 2552 ปิดที่ระดับ 734.54 จุด เพิ่มขึ้นร้อยละ 63.25
    เมื่อเปรียบเทียบกับ ปี 2551 ซึ่งปิดที่ระดับ 449.96 จุด

-   มูลค่าตลาดรวมของตลาดหลักทรัพย์และตลาดหลักทรัพย์เอ็มเอไอ เพิ่มขึ้นจาก 3,590
    พันล้านบาทในปี 2551 เป็น 5,912 พันล้านบาทในปี 2552 (เพิ่มขึ้นร้อยละ 64.67)

-   ปริมาณการซื้อขายหลักทรัพย์เฉลี่ยต่อวันของตลาดหลักทรัพย์และตลาดหลักทรัพย์เอ็มเอไอ
    เพิ่มขึ้นจาก 16. 12 พันล้านบาทในปี 2551 เป็น 18.23 พันล้านบาทในปี 2552
    (เพิ่มขึ้นร้อยละ 13.08)

การขยายฐานลูกค้าและบริการ

จากการที่บริษัทโอนธุรกิจหลักทรัพย์และฐานลูกค้าของบริษัทไปรวมกับฐานลูกค้าของเคที ซีมิโก้ ทำให้
เคที ซีมิโก้ มีฐานลูกค้าเพิ่มมากขึ้น เป็นช่องทางในการเพิ่มรายได้จากธุรกิจหลักทรัพย์

[]

-   ลูกค้าของบริษัท (ช่วง ม.ค. – เม.ย. 52) และลูกค้าของเคที ซีมิโก้ (ช่วง พ.ค. –
    ธ.ค. 52) ที่เข้าจดทะเบียนในตลาดหลักทรัพย์และตลาดหลักทรัพย์เอ็มเอไอในปี 2552
    มีจำนวน 4 บริษัท มูลค่ารวม 316 ล้านบาท
    จากจำนวนบริษัทที่เข้าจดทะเบียนในตลาดหลักทรัพย์และตลาดหลักทรัพย์เอ็มเอไอ ทั้งสิ้นจำนวน
    17 บริษัท มูลค่ารวม 30,265 ล้านบาท คิดเป็นร้อยละ 1.04

-   บริษัทหลักทรัพย์จัดการกองทุนรวมซีมิโก้ จำกัด ซึ่งเป็นบริษัทย่อย
    ได้ออกจำหน่ายกองทุนรวมจำนวน 11 กองทุนในปี 2552
    มูลค่ากองทุนรวมทั้งสิ้นที่ได้รับอนุมัติให้จัดตั้ง 8,500 ล้านบาท ณ สิ้นปี 2552
    มีกองทุนรวมจำนวน 11 กองที่อยู่ภายใต้การจัดการ มีสินทรัพย์สุทธิรวม ทั้งสิ้น 2,601.06
    ล้านบาท

กิจกรรมการลงทุนของบริษัท

-   ในไตรมาสแรกของปี 2552 บริษัทได้ลงทุนในกองทุนรวมซีมิโก้มันนี่ พลัส 8 ล้านบาท,
    ลงทุนเพิ่มในกองทุนเปิดเอควิตี้โปรหุ้นระยะยาว 12.2 ล้านบาท
    และลงทุนในกองทุนซีมิโก้ตราสารทุนเพื่อการเลี้ยงชีพ 0.4 ล้านบาท (ทั้ง 3
    กองทุนรวมบริหารโดยบริษัทหลักทรัพย์จัดการกองทุนรวม ซีมิโก้ จำกัด)
    และไถ่ถอนกองทุนรวมซีมิโก้เดลี่พลัส 20.6 ล้านบาท

ในเดือนเมษายน 2552 บริษัทลงทุนเพิ่มในหุ้นสามัญของบริษัทหลักทรัพย์ เคที ซีมิโก้ จำกัด 500 ล้านบาท ทำให้บริษัทมีสัดส่วนการถือหุ้นเพิ่มเป็นร้อยละ 49.45 

-   ในเดือนเมษายน 2552 บริษัทลงทุนในหุ้นสามัญของ บริษัทหลักทรัพย์ Thanh Cong
    Securities Company J.S.C. (TCSC) ซึ่งเป็นบริษัทหลักทรัพย์ในประเทศเวียดนาม 156
    ล้านบาทคิดเป็นสัดส่วนร้อยละ 18.88 โดยมีสิทธิในการลงทุนเพิ่มทั้งหมดไม่เกินร้อยละ 49
    ของทุนจดทะเบียนและในเดือนตุลาคม 2552 ที่ประชุมคณะกรรมการบริษัทครั้งที่ 7/2552
    มีมติอนุมัติให้บริษัทจำหน่ายเงินลงทุนทั้งหมดในบริษัทหลักทรัพย์ Thanh Cong Securities
    Company J.S.C. (TCSC) ให้แก่บริษัทหลักทรัพย์ เคที ซีมิโก้ จำกัดในราคา 161.24
    ล้านบาท

  ภาพพจน์ของบริษัท

-   บริษัท ได้คะแนน “ ดีเยี่ยม ” ในโครงการประเมินคุณภาพการจัดประชุม AGM ประจำปี
    2552 ซึ่งประเมินโดยสมาคมส่งเสริมผู้ลงทุนไทย

-   บริษัท ได้คะแนน “ ดีมาก ” จากผลการสำรวจบรรษัทภิบาล ปี 2552
    ซึ่งจัดโดยสมาคมส่งเสริมสถาบันกรรมการบริษัทไทย (IOD)

สถานภาพทางการเงินของบริษัท

-   ส่วนของผู้ถือหุ้นของบริษัทและบริษัทย่อยลดลงจาก 2,540 ล้านบาท ณ วันที่ 31 ธันวาคม
    2551 เป็น 2,027 ล้านบาท ณ วันที่ 31 ธันวาคม 2552 ลดลงเนื่องจากในปี 2552
    บริษัทจ่ายเงินปันผลจากกำไรสะสม 412 ล้านบาท และจ่ายเงินปันผลระหว่างกาล 123
    ล้านบาท เพิ่มขึ้นจากกำไรสุทธิประจำปี 2552 จำนวน 17 ล้านบาท
    และส่วนเกินทุนที่เกิดจากการเปลี่ยนแปลงของมูลค่าเงินลงทุนของหลักทรัพย์เผื่อขายเพิ่ม 6
    ล้านบาท

-   จากการที่บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้หยุดประกอบธุรกิจหลักทรัพย์และสัญญาซื้อขายล่วงหน้าชั่วคราวโดยมีผลตั้งแต่วันที่
    1 พฤษภาคม 2552 บริษัทจึงไม่ต้องดำรงเงินกองทุนสภาพคล่องสุทธิตามหลักเกณฑ์ที่ ก.ล.ต.
    กำหนดตั้งแต่ 1 พฤษภาคม 2552 เป็นต้นไป

-   บริษัทปราศจากหนี้สินอื่นๆ

2. ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

  ปี 2552 บริษัทหลักทรัพย์ ซีมิโก้ จำกัด (มหาชน) และบริษัทย่อย มีรายได้รวม 416 ล้านบาท
  ลดลงจากปีที่แล้วร้อยละ 52
  เนื่องจากบริษัทได้โอนธุรกิจหลักทรัพย์และลูกหนี้ธุรกิจหลักทรัพย์ประเภทบัญชีมาร์จิ้นของบริษัทให้กับบริษัทหลักทรัพย์
  เคที ซีมิโก้ จำกัด ซึ่งเป็นบริษัทร่วม
  และบริษัทได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว
  ตั้งแต่วันที่ 1 พฤษภาคม 2552

  (ล้านบาท)

  --------------------------------------- ------------- -------- ---------- --------
                                          2551                   2552       

                                          (ปรับปรุงใหม่)                       

                                          จำนวนเงิน      ร้อยละ    จำนวนเงิน   ร้อยละ

  ค่านายหน้าจากการซื้อขายหลักทรัพย์              559.65        64.19    107.13     25.77

  ค่านายหน้าจากการซื้อขายสัญญาซื้อขายล่วงหน้า      68.57         7.86     13.99      3.36

  ค่าธรรมเนียมและบริการ                      13.61         1.56     16.64      4.00

  กำไรจากการซื้อขายหลักทรัพย์                  40.57         4.65     20.69      4.98

  ดอกเบี้ยและเงินปันผล                        74.33         8.52     36.71      8.83

  ดอกเบี้ยเงินให้กู้ยืมเพื่อซื้อหลักทรัพย์              107.05        12.28    30.34      7.30

  ส่วนแบ่งกำไรในบริษัทร่วม                     -             -        57.48      13.83

  กำไรจากการโอนสินทรัพย์และธุรกิจให้แก่บริษัทร่วม   -             -        132.31     31.83

  รายได้อื่น                                 8.13          0.94     0.44       0.10

  รวมรายได้                                871.91        100.00   415.73     100.00
  --------------------------------------- ------------- -------- ---------- --------

(1) รายได้ธุรกิจหลักทรัพย์

1.1) ค่านายหน้าซื้อ-ขายหลักทรัพย์ และสัญญาซื้อขายล่วงหน้า

  ในปี 2552 บริษัทมีรายได้ค่านายหน้าจากการซื้อขายหลักทรัพย์ 107 ล้านบาท
  และมีรายได้ค่านายหน้าจากการซื้อขายสัญญาซื้อขายล่วงหน้า 14 ล้านบาท
  ซึ่งเกิดจากปริมาณการซื้อขายหลักทรัพย์และสัญญาซื้อขายล่วงหน้าของบริษัทในช่วงเดือนมกราคม –
  เมษายน 2552 เท่านั้น เมื่อเทียบกับรายได้ค่านายหน้าจากการซื้อขายหลักทรัพย์ 559
  ล้านบาทและรายได้ค่านายหน้าจากการซื้อขายสัญญาซื้อขายล่วงหน้า 68
  ล้านบาทที่เกิดจากปริมาณการซื้อขายหลักทรัพย์เต็มปีในปี 2551
  รายได้ค่านายหน้าทั้งสองประเภทลดลงจากปีก่อนร้อยละ 80 และตั้งแต่วันที่ 1 พฤษภาคม 2552
  ธุรกิจหลักทรัพย์และธุรกิจสัญญาซื้อขายล่วงหน้าได้โอนไปดำเนินการภายใต้บริษัทหลักทรัพย์ เคที
  ซีมิโก้ จำกัด มีรายได้ดังนี้

  (ล้านบาท)

  []

1.2) รายได้ค่าธรรมเนียมและบริการ

บริษัทและบริษัทย่อยมีรายได้ค่าธรรมเนียมและบริการในปี 2552 จำนวน 17 ล้านบาท
เพิ่มขึ้นจากปีก่อนซึ่งมี 14 ล้านบาท หรือเพิ่มขึ้นร้อยละ 21 สาเหตุหลักเกิดจากปี 2552
บริษัทมีรายได้ค่าที่ปรึกษาจากบริษัทหลักทรัพย์ Thanh Cong Securities Company J.S.C.
(TCSC) ซึ่งเป็นบริษัทหลักทรัพย์ในประเทศเวียดนาม 9 ล้านบาท ,
รายได้จากการจัดการกองทุนส่วนบุคคลและกองทุนรวม 3 ล้านบาท และตั้งแต่ 1 พฤษภาคม 2552
บริษัทโอนสัญญาลูกค้าที่ปรึกษาทางการเงิน , การจัดจำหน่ายหลักทรัพย์ ,
การยืมและให้ยืมหลักทรัพย์ และ ธุรกิจ wealth management ไปดำเนินการภายใต้เคที ซีมิโก้

สรุปรายได้ค่าธรรมเนียมและบริการดังนี้

(ล้านบาท)

[]

  ในปี 2552 บริษัทและเคที ซีมิโก้ มีลูกค้าด้านวาณิชธนกิจ 35 บริษัท
  ประกอบด้วยการเป็นที่ปรึกษาทางการเงินทั่วไป 30 บริษัท
  ด้านการควบรวมกิจการและหาผู้ร่วมลงทุน 2 บริษัท และด้านการจัดจำหน่ายหลักทรัพย์ 3 บริษัท

1.3) กำไรจากการซื้อขายหลักทรัพย์

  ในปี 2552 บริษัทมีกำไรจากเงินลงทุนในหลักทรัพย์ 21 ล้านบาท
  เกิดจากกำไรจากการซื้อขายหลักทรัพย์ต่างๆ ดังนี้

+----------------------------------------------------------------+---+---+
| - กำไรจากเงินลงทุนในหลักทรัพย์เพื่อค้า 18 ล้านบาท                       |   |   |
|                                                                |   |   |
| - ขาดทุนจากเงินลงทุนในตราสารหนี้ ( 3 ) ล้านบาท                       |   |   |
|                                                                |   |   |
| - กำไรจากเงินลงทุนในกองทุนส่วนบุคคล 2 ล้านบาท                        |   |   |
|                                                                |   |   |
| - กลับรายการด้อยค่าเงินลงทุน 4 ล้านบาท                               |   |   |
|                                                                |   |   |
| ตั้งแต่วันที่ 1 พฤษภาคม 2552                                         |   |   |
| บริษัทได้โอนธุรกรรมการซื้อขายหลักทรัพย์เพื่อค้าตราสาร                      |   |   |
|                                                                |   |   |
| ทุนและตราสารหนี้ไปดำเนินการภายใต้ เคที ซีมิโก้ มีรายได้ดังนี้                |   |   |
|                                                                |   |   |
| (ล้านบาท)                                                       |   |   |
|                                                                |   |   |
| []                                                             |   |   |
|                                                                |   |   |
| สำหรับบริษัทหลังจากโอนธุรกิจ                                         |   |   |
| การลงทุนจะเป็นการลงทุนในตราสารหนี้เพื่อการบริหาร                       |   |   |
|                                                                |   |   |
| สภาพคล่องทางการเงินและการลงทุนผ่านกองทุนส่วนบุคคลที่บริหารโดยบริษัทหลักทรัพย์ |   |   |
|                                                                |   |   |
| จัดการกองทุนรวมซีมิโก้ จำกัด                                         |   |   |
+----------------------------------------------------------------+---+---+

  1.4) ดอกเบี้ยเงินให้กู้ยืม

  รายได้จากดอกเบี้ยเงินให้กู้ยืมเพื่อซื้อหลักทรัพย์ในปี 2552 มีจำนวน 30 ล้านบาท
  ซึ่งเป็นรายได้ดอกเบี้ยเพียง 4 เดือนแรก (มกราคม – เมษายน 2552) ตั้งแต่วันที่ 1
  พฤษภาคม 2552 บริษัทโอนลูกหนี้เงินให้กู้ยืมเพื่อซื้อหลักทรัพย์ (เครดิตบาลานซ์)
  ไปดำเนินการภายใต้ เคที ซีมิโก้ และมีรายได้ดังนี้

  (ล้านบาท)

  []

  บริษัทมีการขยายฐานลูกค้าเงินให้กู้ยืมเพื่อซื้อหลักทรัพย์เพิ่มขึ้นจากยอดเงินให้กู้ยืมเพื่อซื้อหลักทรัพย์เฉลี่ยใน
  ปี 2551 จำนวน 800 ล้านบาทภายใต้ บริษัท เป็น 1,300 ล้านบาทในปี 2552 ภายใต้ เคที
  ซีมิโก้ เพิ่มขึ้นร้อยละ 62

  อัตราดอกเบี้ยเงินให้กู้ยืมโดยเฉลี่ยเพิ่มขึ้นจากร้อยละ 7.08 เป็นร้อยละ 8.26 ทั้งนี้ในปี 2552
  บริษัทและเคที ซีมิโก้ได้รับรายได้ค่านายหน้าจากลูกค้าประเภท Credit Balance 191
  ล้านบาท

  1.5) ส่วนแบ่งกำไรในบริษัทร่วม

  ปี 2552 บริษัทได้รับส่วนแบ่งจากผลกำไรใน เคที ซีมิโก้
  ซึ่งเป็นบริษัทร่วมตามวิธีส่วนได้เสียจำนวน 57 ล้านบาท อย่างไรก็ตามในปี 2551 เคที ซีมิโก้
  มีผลขาดทุนบริษัทจึงรับรู้ส่วนแบ่งผลขาดทุน 27 ล้านบาท ตามวิธีส่วนได้เสีย

  1.6) กำไรจากการโอนสินทรัพย์และธุรกิจให้แก่บริษัทร่วม

  เมื่อวันที่ 1 พฤษภาคม 2552 บริษัทได้โอนธุรกิจไปยังเคที ซิมิโก้
  โดยบริษัทได้รับค่าตอบแทนสำหรับการโอนธุรกิจดังกล่าวเป็นจำนวนเงิน 500 ล้านบาท
  โดยในวันที่ 4 พฤษภาคม 2552 ได้รับเงิน 300 ล้านบาท ส่วนที่เหลือ 200 ล้านบาท
  จะได้รับชำระภายใน 3 ปี โดยใช้ผลการดำเนินงานของเคที ซีมิโก้ เป็นเกณฑ์

  ณ วันโอนสินทรัพย์งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่เคที
  ซีมิโก้ 185 ล้านบาท
  อย่างไรก็ตามใบงบการเงินรวมบริษัทรับรู้กำไรจากการโอนสินทรัพย์และธุรกิจให้แก่เคที
  ซีมิโก้ตามสัดส่วนการถือหุ้นของบุคคลภายนอกในเคที ซีมิโก้ในอัตราร้อยละ 50.55 เป็นจำนวน
  94 ล้านบาท ที่เหลือ 91 ล้านบาทแสดงเป็น “กำไรจากการโอนสินทรัพย์ให้แก่บริษัทร่วมรอรับรู้”
  ในงบดุลรวม

  ทั้งนี้บริษัทจะรับรู้ “กำไรจากการโอนสินทรัพย์ให้แก่บริษัทร่วมรอรับรู้” ดังกล่าวเป็นรายได้
  เมื่อบริษัทมีสัดส่วนเงินลงทุนในเคที ซีมิโก้ ลดลง หรือเมื่อ เคที ซีมิโก้
  มีการขายสินทรัพย์ที่รับโอนจากบริษัทออกไปให้กับบุคคลภายนอก โดยในระหว่างปี 2552 เคที
  ซีมิโก้ ได้มีการโอนสินทรัพย์ที่รับโอนจากบริษัทบางส่วนออกไปให้กับบุคคลภายนอก
  บริษัทจึงตัดรายการ “กำไรจากการโอนสินทรัพย์ให้แก่บริษัทร่วมรอรับรู้”
  และรับรู้เป็นกำไรจากการโอนสินทรัพย์และธุรกิจให้แก่เคที ซีมิโก้จำนวน 9 ล้านบาท

  ในไตรมาสที่สี่ งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่เคที
  ซีมิโก้เพิ่มเติม 58 ล้านบาท และบันทึกผลตอบแทนจากการโอนธุรกิจค้างรับด้วยจำนวนเดียวกัน
  ซึ่งเป็นส่วนหนึ่งของค่าตอบแทนในการโอนธุรกิจจำนวน 200 ล้านบาท ที่จะได้รับเพิ่มเติมจาก เค
  ที ซีมิโก้ อย่างไรก็ตามใบงบการเงินรวมบริษัทรับรู้กำไรจากการโอนสินทรัพย์และธุรกิจให้แก่เคที
  ซีมิโก้ตามสัดส่วนการถือหุ้นของบุคคลภายนอกในเคที ซีมิโก้ในอัตราร้อยละ 50.55 เป็นจำนวน
  29 ล้านบาท ที่เหลือ 29 ล้านบาทแสดงเป็น “กำไรจากการโอนสินทรัพย์ให้แก่บริษัทร่วมรอรับรู้”
  ในงบดุลรวม สรุปจากตารางดังนี้

  []

  (2) ค่าใช้จ่ายธุรกิจหลักทรัพย์

ปี 2552 บริษัทมีค่าใช้จ่ายทั้งสิ้น 409 ล้านบาท ลดลงจากปีก่อน 668 ล้านบาทคิดเป็นร้อยละ 62

  (ล้านบาท)

  --------------------------------- ------------- -------- ---------- --------
                                    2551                   2552       

                                    (ปรับปรุงใหม่)                       

                                    จำนวนเงิน      ร้อยละ    จำนวนเงิน   ร้อยละ

  ค่าใช้จ่ายในการกู้ยืมเงิน                23.91         2.22     4.12       1.01

  ค่าธรรมเนียมและบริการจ่าย             33.36         3.09     11.05      2.70

  หนี้สูญและหนี้สงสัยจะสูญ                 242.22        22.49    35.76      8.73

  ส่วนแบ่งผลขาดทุนในบริษัทร่วม            27.36         2.54     -          -

  ค่าใช้จ่ายในการดำเนินงาน              750.20        69.66    358.62     87.56

  รวมค่าใช้จ่าย                        1,077.05      100.00   409.55     100.00
  --------------------------------- ------------- -------- ---------- --------

2.1) ค่าใช้จ่ายในการกู้ยืมเงิน

  ค่าใช้จ่ายในการกู้ยืมเงินลดลง 20 ล้านบาท
  เนื่องจากการโอนธุรกิจหลักทรัพย์และธุรกิจสัญญาซื้อขายล่วงหน้าไปดำเนินการภายใต้ เคที ซีมิโก้
  มีผลให้บริษัทไม่มีต้นทุนในการกู้ยืมเงินและจ่ายดอกเบี้ยเงินกู้ยืมเพื่อใช้วงเงินดังกล่าวในการบริหารสภาพคล่องประจำวัน
  ในปี 2552 บริษัทมีดอกเบี้ยจ่ายให้แก่ลูกค้าที่ฝากเงินกับบริษัทเพื่อซื้อขายหลักทรัพย์ 3.3 ล้านบาท
  (มกราคม – เมษายน 2552) ส่วนเดือน พฤษภาคม – ธันวาคม 2552
  ดอกเบี้ยจ่ายสำหรับลูกค้าฝากเงินเพื่อซื้อหลักทรัพย์ภายใต้ เคที ซีมิโก้รวม 10.6 ล้านบาท

2.2) ค่าธรรมเนียมและบริการ

  ค่าธรรมเนียมและบริการจ่ายในปี 2552 จำนวน 11 ล้านบาท ประกอบด้วย

-   ประมาณร้อยละ 72 เป็นค่าธรรมเนียมจ่ายตลาดหลักทรัพย์ฯ
    ซึ่งผันแปรตามปริมาณการซื้อขายหลักทรัพย์ซึ่งเกิดขึ้นก่อนการโอนธุรกิจให้แก่ เคที ซีมิโก้
    และลดลงจากปี 2551 เป็นจำนวน 23 ล้านบาท ช่วงเดือน พฤษภาคม – ธันวาคม 2552
    ค่าธรรมเนียมจ่ายตลาดหลักทรัพย์ภายใต้ เคที ซีมิโก้ 45 ล้านบาท

-   ประมาณร้อยละ 28 เป็นค่าธรรมเนียมจ่าย
    จากธุรกิจที่ปรึกษาทางการเงินและจัดจำหน่ายหลักทรัพย์ และอื่น ๆ

2.3) หนี้สูญและหนี้สงสัยจะสูญ

  หนี้สูญและหนี้สงสัยจะสูญ 36 ล้านบาท
  เกิดจากการตั้งสำรองค่าเผื่อหนี้สูญลูกหนี้ซื้อขายหลักทรัพย์ประเภทบัญชีมาร์จิ้นที่เกิดวิกฤตการเงินตอนปลายปี
  2551 เพิ่มขึ้นเนื่องจากลูกหนี้บางรายมีการขายหุ้นที่เป็นหลักประกันเพื่อชำระหนี้
  จึงทำให้มูลค่าหลักประกันลดลง ลูกหนี้บางส่วนบริษัทได้ส่งฟ้องเพื่อดำเนินคดีตามกฎหมายแล้ว

  (3) ค่าใช้จ่ายดำเนินงาน

  รายการค่าใช้จ่ายที่มีสัดส่วนสูงเมื่อเทียบกับค่าใช้จ่ายดำเนินงานรวม ได้แก่
  ค่าใช้จ่ายเกี่ยวกับพนักงาน ซึ่งมีสัดส่วนร้อยละ 50 ค่าใช้จ่ายเกี่ยวกับอาคารสถานที่และอุปกรณ์
  มีสัดส่วนร้อยละ 14 และ ค่าตอบแทนกรรมการและผู้บริหาร มีสัดส่วนร้อยละ 14
  อย่างไรก็ตามค่าใช้จ่ายเหล่านี้ลดลงร้อยละ 52 เมื่อเทียบกับปีก่อน ซึ่งสอดคล้องกับการที่บริษัท
  หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวตั้งแต่ 1 พฤษภาคม
  2552 โดยมีการโอนผู้บริหารและพนักงานประมาณ 400 คนไปปฏิบัติงานต่อยัง เคที ซีมิโก้
  เมื่อรวมกับพนักงานเดิมของ เคที ซีมิโก้ จำนวน 200 คน แล้ว เคที ซีมิโก้
  มีพนักงานรวมประมาณ 600 คน

  สืบเนื่องจากการที่บริษัทโอนธุรกิจให้แก่ เคที ซีมิโก้
  บริษัทได้มีการจ่ายเงินค่าตอบแทนพิเศษช่วงเปลี่ยนผ่านให้แก่พนักงานที่โอนจากบริษัทไปปฏิบัติงานต่อที่
  เค ที ซีมิโก้ 89.31 ล้านบาท
  และมีค่าใช้จ่ายที่ปรึกษากฎหมายในการปรับโครงสร้างและโอนธุรกิจ 10 ล้านบาท

  (4) กำไร

  ในปี 2552 และ 2551 บริษัทมีอัตรากำไรขั้นต้นร้อยละ 77 และร้อยละ 65 ตามลำดับ
  ขณะเดียวกันอัตรากำไรสุทธิของบริษัทเพิ่มขึ้นจากติดลบร้อยละ18 ในปี 2551
  (ตามงบการเงินที่ปรับปรุงใหม่) เป็นร้อยละ 4 ในปี 2552
  เนื่องจากมีการรับรู้กำไรจากการโอนสินทรัพย์และธุรกิจให้แก่บริษัทร่วม

  (5) อัตราผลตอบแทนต่อผู้ถือหุ้น

  อัตราผลตอบแทนต่อผู้ถือหุ้น สำหรับผลการดำเนินงานปี 2552 เท่ากับร้อยละ 0.76 เพิ่มขึ้นจากปี
  2551 ซึ่งมีอัตราเท่ากับติดลบร้อยละ 5.83 (ตามงบการเงินที่ปรับปรุงใหม่)

3. ผลการดำเนินงานเปรียบเทียบกับประมาณการ

  -ไม่มี-

ฐานะการเงิน

1. สินทรัพย์

  1.1 ส่วนประกอบของสินทรัพย์

  ณ วันที่ 31 ธันวาคม 2552 บริษัทและบริษัทย่อยมีสินทรัพย์รวม 2,201 ล้านบาท โดยร้อยละ 84
  เป็นสินทรัพย์หมุนเวียน และร้อยละ 16 เป็นสินทรัพย์ไม่หมุนเวียน

  ส่วนประกอบของสินทรัพย์ที่สำคัญที่มีการเปลี่ยนแปลงได้แก่

  เงินสดและรายการเทียบเท่าเงินสด

  เงินสดและรายการเทียบเท่าเงินสด ณ 31 ธันวาคม 2552 มีจำนวน 263 ล้านบาท ลดลงจาก
  31 ธันวาคม 2551 จำนวน 271 ล้านบาท หรือลดลงร้อยละ 51 จากปีก่อน
  (ดูรายละเอียดได้จากข้อ 2.1 กระแสเงินสด)

เงินลงทุนในหลักทรัพย์

  ในระหว่างปี 2552 บริษัทลงทุนในหลักทรัพย์ประเภทหุ้นสามัญในบริษัทหลักทรัพย์ Thanh Cong
  Securities Company J.S.C. (“TCSC”) จำนวน 156 ล้านบาท
  และเพิ่มสัดส่วนในหลักทรัพย์จดทะเบียน5
  ล้านบาทเป็นการลงทุนผ่านกองทุนส่วนบุคคลที่บริหารโดยบริษัทหลักทรัพย์จัดการกองทุนรวม ซีมิโก้
  จำกัด แต่ลดสัดส่วนหลักทรัพย์ประเภทตราสารหนี้ลง 211 ล้านบาท
  เนื่องจากโอนธุรกรรมการซื้อขายหลักทรัพย์ประเภทตราสารทุนและตราสารหนี้เพื่อค้าไปยัง เคที
  ซีมิโก้ อนึ่งสัดส่วนเงินลงทุนชั่วคราวต่อ เงินลงทุนระยะยาว ณ 31 ธันวาคม 2552 เท่ากับ 74
  : 26

  เงินลงทุนในบริษัทร่วม

ในเดือนเมษายน 2552 บริษัทลงทุนเพิ่มในหุ้นสามัญของบริษัทหลักทรัพย์ เคที ซีมิโก้ จำกัด จำนวน 50 ล้านหุ้น รวมเป็นจำนวนหุ้นที่ลงทุนทั้งสิ้น 92.17 ล้านหุ้น คิดเป็นจำนวนเงินลงทุน 937.5 ล้านบาท โดยบริษัทมีสัดส่วนการถือหุ้นร้อยละ 49.45

ลูกหนี้ธุรกิจหลักทรัพย์

  ลูกหนี้ธุรกิจหลักทรัพย์สุทธิ ณ 31 ธันวาคม 2552 ลดลงจาก 31 ธันวาคม 2551 ร้อยละ 98
  เนื่องจากบริษัทได้โอนธุรกิจหลักทรัพย์และลูกหนี้เงินให้กู้ยืมเพื่อซื้อหลักทรัพย์ให้แก่ เคที ซีมิโก้
  และหยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว ตั้งแต่ 1
  พฤษภาคม 2552 ดังนั้น ลูกหนี้ธุรกิจหลักทรัพย์ ณ 31 ธันวาคม 2552
  จึงประกอบด้วยลูกหนี้ที่อยู่ระหว่างดำเนินคดี 132 ล้านบาท
  และลูกหนี้ซึ่งอยู่ระหว่างติดตามทวงถาม 170 ล้านบาท
  ทั้งนี้ได้มีการตั้งค่าเผื่อหนี้สงสัยจะสูญเต็มจำนวนแล้วตามเกณฑ์ของสำนักงาน ก.ล.ต.

  ส่วนปรับปรุงอาคารเช่าและอุปกรณ์สุทธิ

  ส่วนปรับปรุงอาคารเช่าและอุปกรณ์สุทธิ ณ สิ้นปี 2552 ลดลงจากสิ้นปี 2551 ร้อยละ 94
  เนื่องจาก บริษัทได้โอนสินทรัพย์ประกอบด้วย อุปกรณ์สำนักงาน ระบบข้อมูลสารสนเทศ
  รวมทั้งสัญญาเช่าอาคารสำนักงานใหญ่และสาขาทุกแห่ง และสัญญาบริการต่างๆ ไปยัง เคที ซีมิโก้

  สินทรัพย์ที่ถือไว้เพื่อขายสุทธิ

  ในเดือนกันยายน 2552 บริษัทรับโอนที่ดิน 26 ไร่ 93 ตารางวา ที่ อำเภอถลาง จังหวัดภูเก็ต
  จากลูกหนี้ตั๋วแลกเงินที่ครบกำหนดแต่ผู้ออกไม่สามารถไถ่ถอนคืนได้เพื่อชำระหนี้มูลค่า 157
  ล้านบาท ขณะนี้บริษัทอยู่ระหว่างจัดหาผู้ซื้อ ที่ดินประเมินโดยผู้ประเมินราคาอิสระที่ 239 ล้านบาท

  1.2 คุณภาพของสินทรัพย์

  ในการแสดงรายการในงบการเงิน
  บริษัทได้รับรู้ค่าเผื่อการปรับมูลค่าของสินทรัพย์ไว้อย่างครบถ้วนตามมาตรฐานบัญชีและประกาศของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งสามารถสรุปรายการสินทรัพย์สำคัญ ๆ ได้ดังนี้

เงินลงทุน

  ณ 31 ธันวาคม 2552 จำนวนเงินลงทุนของบริษัท มีมูลค่า 614 ล้านบาท จากต้นทุน 641
  ล้านบาท หรือคิดเป็นร้อยละ 28 ของสินทรัพย์รวม ซึ่งมีรายละเอียดดังนี้

  (ล้านบาท)

+--------------------+--------------------+-------------+-------------+
| ประเภทเงินลงทุน      |                    | ราคาทุน/     | มูลค่ายุติธรรม  |
|                    |                    |             |             |
|                    |                    | ทุนตัดจำหน่าย  |             |
+--------------------+--------------------+-------------+-------------+
| เงินลงทุนชั่วคราว      |                    |             |             |
+--------------------+--------------------+-------------+-------------+
| หลักทรัพย์เพื่อค้า       |                    |             |             |
+--------------------+--------------------+-------------+-------------+
|   หลักทรัพย์หุ้นทุน –    |                    | 16.72       | 15.15       |
|   หลักทรัพย์จดทะเบียน  |                    |             |             |
+--------------------+--------------------+-------------+-------------+
|   ตราสารหนี้ –       |                    | 193.15      | 194.61      |
|   ตั๋วแลกเงิน         |                    |             |             |
+--------------------+--------------------+-------------+-------------+
|   ตราสารหนี้ –       |                    | 79.63       | 79.86       |
|   ตั๋วสัญญาใช้เงิน      |                    |             |             |
+--------------------+--------------------+-------------+-------------+
|   ตราสารหนี้ -       |                    | 111.54      | 112.71      |
|   ภาคเอกชน         |                    |             |             |
+--------------------+--------------------+-------------+-------------+
| รวม                |                    | 401.04      | 402.33      |
|                    |                    |             |             |
|                    |                    | 1.29        | -           |
+--------------------+--------------------+-------------+-------------+
| บวกค่าเผื่อการปรับมูลค่า |                    |             |             |
+--------------------+--------------------+-------------+-------------+
| รวมเงินลง           |                    | 402.33      | 402.33      |
| ทุนในหลักทรัพย์เพื่อค้า - |                    |             |             |
| สุทธิ                |                    |             |             |
+--------------------+--------------------+-------------+-------------+
| หลักทรัพย์เผื่อขาย      |                    |             |             |
+--------------------+--------------------+-------------+-------------+
|   หลักทรัพย์หุ้นทุน -    |                    | 17.94       | 7.93        |
|   หลักทรัพย์จดทะเบียน  |                    |             |             |
+--------------------+--------------------+-------------+-------------+
|   หลักทรัพย์หุ้นทุน -    |                    | 40.65       | 43.55       |
|   หน่วยลงทุน         |                    |             |             |
+--------------------+--------------------+-------------+-------------+
| รวม                |                    | 58.59       | 51.48       |
+--------------------+--------------------+-------------+-------------+
| บวก                |                    | 2.90        | -           |
| ค่าเผื่อการปรับมูลค่า    |                    |             |             |
+--------------------+--------------------+-------------+-------------+
| หัก ค่าเผื่อการด้อยค่า   |                    | (10.01)     | -           |
+--------------------+--------------------+-------------+-------------+
| รวมเงินลงท          |                    | 51.48       | 51.48       |
| ุนในหลักทรัพย์เผื่อขาย - |                    |             |             |
| สุทธิ                |                    |             |             |
+--------------------+--------------------+-------------+-------------+
| รวมเงินลงทุนชั่วคราว-  |                    | 453.81      | 453.81      |
| สุทธิ                |                    |             |             |
+--------------------+--------------------+-------------+-------------+
| เงินลงทุนระยะยาว     |                    |             |             |
+--------------------+--------------------+-------------+-------------+
| หลักทรัพย์เผื่อขาย      |                    |             |             |
+--------------------+--------------------+-------------+-------------+
|   ตราสารหนี้ –       |                    | 3.20        | 3.20        |
|   หุ้นกู้ภาคเอกชน      |                    |             |             |
+--------------------+--------------------+-------------+-------------+
| เงินลงทุนทั่วไป        |                    |             |             |
+--------------------+--------------------+-------------+-------------+
| หุ้นสามัญ             |                    | 178.30      | 156.58      |
+--------------------+--------------------+-------------+-------------+
| หุ้นบุริมสิทธิ           |                    | 0.13        | 0.13        |
+--------------------+--------------------+-------------+-------------+
| รวม                |                    | 181.63      | 159.91      |
+--------------------+--------------------+-------------+-------------+
| หัก ค่าเผื่อการด้อยค่า   |                    | (21.79)     | -           |
+--------------------+--------------------+-------------+-------------+
| ร                  |                    | 159.84      | 159.91      |
| วมเงินลงทุนระยะยาว - |                    |             |             |
| สุทธิ                |                    |             |             |
+--------------------+--------------------+-------------+-------------+
| รวมเงินลงทุนในตรา    |                    | 613.65      | 613.72      |
| สารหนี้และตราสารทุน - |                    |             |             |
| สุทธิ                |                    |             |             |
+--------------------+--------------------+-------------+-------------+

สัดส่วนยอดคงเหลือเงินลงทุนของบริษัท ณ วันที่ 31 ธันวาคม 2552 เป็นดังนี้

ร้อยละ 5 เป็นเงินลงทุนในหลักทรัพย์จดทะเบียนในตลาดหลักทรัพย์

ร้อยละ 63 เป็นเงินลงทุนในตราสารหนี้

  ร้อยละ 7 เป็นเงินลงทุนในหน่วยลงทุน

  ร้อยละ 25 เป็นเงินลงทุนทั่วไป

ลูกหนี้ธุรกิจหลักทรัพย์และดอกเบี้ยค้างรับ

  บริษัทมียอดลูกหนี้ธุรกิจหลักทรัพย์และดอกเบี้ยค้างรับ ณ 31 ธันวาคม 2552 จำนวน 302
  ล้านบาท หรือคิดเป็นร้อยละ 0.71 ของสินทรัพย์รวมและได้ตั้งค่าเผื่อหนี้สงสัยจะสูญ 286
  ล้านบาท คิดเป็นร้อยละ 95 ของมูลหนี้ บริษัทมีนโยบายในการติดตามหนี้ค้างชำระอย่างใกล้ชิด
  โดยยึดหลักการเจรจาประนอมหนี้เป็นเบื้องต้น
  หากลูกหนี้รายใดไม่สามารถเจรจาตกลงกันได้หรือปฏิเสธการชำระหนี้
  บริษัทจึงดำเนินการตามกฎหมาย ณ 31 ธันวาคม 2552 บริษัทมีลูกหนี้จำนวน 132
  ล้านบาทอยู่ระหว่างการดำเนินคดี (จำนวน 120
  ล้านบาทเป็นหนี้ที่เกิดจากลูกหนี้บัญชีมาร์จิ้นตอนปลายปี 2551และจำนวน 12
  ล้านบาทเป็นหนี้เก่าซึ่งศาลตัดสินให้บริษัทชนะคดีแล้วแต่อยู่ระหว่างการติดตามทรัพย์สินเพื่อบังคับคดี)
  และลูกหนี้มาร์จิ้นอีกจำนวน 170 ล้านบาทอยู่ระหว่างเจรจาเพื่อเรียกชำระหนี้

2. สภาพคล่อง

  2.1 กระแสเงินสด

  เงินสดและรายการเทียบเท่าเงินสด ณ 31 ธันวาคม 2552 มีจำนวน 263 ล้านบาท
  ลดลงจากสิ้นปี 2551 จำนวน 271 ล้านบาท
  โดยสัดส่วนกระแสเงินสดได้มาและใช้ไปในกิจกรรมต่าง ๆ ดังนี้

  --------------------------------------------------- -------------------
  กิจกรรม                                              ล้านบาท

  เงินสดสุทธิใช้ไปในกิจกรรมดำเนินงาน                        (217)

  เงินสดสุทธิใช้ไปในกิจกรรมลงทุน                            (348)

  เงินสดสุทธิได้มาจากกิจกรรมจัดหาเงิน                        294

  เงินสดและรายการเทียบเท่าเงินสดลดลงสุทธิ                   (271)
  --------------------------------------------------- -------------------

  ทั้งนี้ บริษัทได้ใช้เงินในกิจกรรมต่าง ๆ เพื่อสร้างผลตอบแทนในอนาคต
  โดยสามารถเปลี่ยนกลับมาเป็นเงินสดได้ในระยะเวลาไม่นาน ดังนี้

  กิจกรรมดำเนินงาน

  ในปี 2552 เงินสดจากกิจกรรมดำเนินงานลดลง 217 ล้านบาท เนื่องจาก

  กำไรสุทธิจากการดำเนินงานลดลง 154 ล้านบาท
  การลดลงสุทธิของลูกหนี้เจ้าหนี้ธุรกิจหลักทรัพย์และสัญญาซื้อขายล่วงหน้า 300 ล้านบาท
  ค่าใช้จ่ายค้างจ่ายและหนี้สินอื่นลดลง 45 ล้านบาท
  และเงินสดเพิ่มขึ้นจากการลดลงของลูกหนี้สำนักหักบัญชี 171 ล้านบาท
  การลดลงของเงินลงทุนในหลักทรัพย์เพื่อค้า 73 ล้านบาท สินทรัพย์อื่นลด 4 ล้านบาทและ
  ค่าตอบแทนพิเศษค้างจ่ายเพิ่ม 34 ล้านบาท

  กิจกรรมลงทุน

  ในปี 2552 เงินสดจากกิจกรรมลงทุนลดลง 348 ล้านบาท เนื่องจาก

  บริษัทซื้อเพิ่มเงินลงทุนในบริษัทร่วม คือ บริษัทหลักทรัพย์ เคที ซีมิโก้ จำกัด 500 ล้านบาท
  ซื้อเงินลงทุนในบริษัทหลักทรัพย์ Thanh Cong Securities Company J.S.C. (“TCSC”)
  156 ล้านบาท ซื้ออุปกรณ์และสินทรัพย์ไม่มีตัวตน 6 ล้านบาท
  แต่ได้เงินสดรับจากการขายสินทรัพย์และธุรกิจให้แก่เคที ซีมิโก้ 300 ล้านบาท
  รับคืนเงินลงทุนในบริษัทย่อย (บริษัท ซีมีโก้ ดีริเวทีฟ จำกัด) 1 ล้านบาท
  และขายเงินลงทุนระยะยาวอื่น 13 ล้านบาท

  กิจกรรมจัดหาเงิน

  ในปี 2552 เงินสดจากการจัดหาเงินเพิ่มขึ้น 294 ล้านบาท เนื่องจาก

  บริษัทได้รับเงินสดจากการโอนลูกหนี้เครดิตบาลานซ์ 834 ล้านบาทให้แก่ เคที ซีมิโก้
  แต่มีการจ่ายเงินปันผล 536 ล้านบาท, เงินสดจ่ายคืนผู้ถือหุ้นส่วนน้อยของ บริษัท ซีมีโก้ ดีริเวทีฟ
  จำกัด 1 ล้านบาท
  และจ่ายเงินสดเป็นค่าใช้จ่ายในการประเมินที่ดินที่บริษัทรับโอนจากลูกหนี้ตั๋วแลกเงินที่ครบกำหนดแต่ผู้ออกไม่สามารถไถ่ถอนคืนได้
  3 ล้านบาท

2.2 อัตราส่วนสภาพคล่องที่สำคัญ

บริษัทมีความเพียงพอของสภาพคล่องสูง โดยพิจารณาได้จากอัตราส่วนสภาพคล่องที่สำคัญ ๆ ดังนี้

+-----------------------------------------------+-----------+----------+
|                                               | 31 ธ.ค.   | 31       |
|                                               | 51        |  ธ.ค. 52 |
+-----------------------------------------------+-----------+----------+
| อัตราส่วนสินทรัพย์สภาพคล่องต่อสินทรัพย์รวม (%)          | 40        | 33       |
+-----------------------------------------------+-----------+----------+
| เงินกองทุนสภาพคล่องสุทธิ (NCR) (%)                 | 358       | N/A      |
+-----------------------------------------------+-----------+----------+

  ตั้งแต่ 1 พฤษภาคม 2552
  บริษัทได้รับอนุญาตให้หยุดดำเนินธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวจากสำนักงานคณะกรรมการกำกับหลักทรัพย์และตลาดหลักทรัพย์
  บริษัทจึงไม่ต้องดำรงเงินกองทุนสภาพคล่องสุทธิ

3. รายจ่ายลงทุน

รายจ่ายลงทุนในเงินลงทุน

ดูหัวข้อ “เงินลงทุนในหลักทรัพย์” ในหัวข้อฐานะการเงิน 1. สินทรัพย์ และ “กิจกรรมลงทุน”
ในหัวข้อ “สภาพคล่อง” 2.1 กระแสเงินสด

4. แหล่งที่มาของเงินทุน

  4.1 ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้น ณ 31 ธันวาคม 2552 และ 2551 เท่ากับ 0.09 และ 0.17
  เท่าตามลำดับ

  4.2 ส่วนของผู้ถือหุ้น

  ส่วนของผู้ถือหุ้นของบริษัทและบริษัทย่อย ณ 31 ธันวาคม 2552 เท่ากับ 2,027 ล้านบาท ลดลง
  513 ล้านบาท คิดเป็นร้อยละ 20 จากส่วนของผู้ถือหุ้นของบริษัทและบริษัทย่อย ณ 31 ธันวาคม
  2551 เนื่องจากในปี 2552 บริษัทมีกำไรสุทธิ 17 ล้านบาท
  ส่วนเกินทุนที่เกิดจากการเปลี่ยนแปลงของมูลค่าเงินลงทุนของหลักทรัพย์เผื่อขายเพิ่มขึ้น 6
  ล้านบาท แต่มีการจ่ายเงินปันผล 536 ล้านบาท

  4.3 หนี้สิน

  บริษัทไม่มีหนี้สินที่เป็นเงินกู้ยืมที่มีผลผูกพันต่อบริษัทในอนาคต